open-index/open-wikipedia-markdown huggingface dataset:
Svaz moderní kultury Devětsil

**Devětsil** bolo zoskupenie českých avantgardných umelcov založené roku 1920 v Prahe. V roku 1923 bolo rozšírené do Brna.

Pôvodný názov **U. S. Devětsil** alebo **Umělecký Svaz Devětsil** sa niekoľkokrát zmenil, než sa v roku 1925 ustálil do tvaru **Svaz moderní kultury Devětsil**.

Po založení sa členovia Devětsilu venovali proletárskemu umeniu a  magickému realizmu, od roku 1923 sa angažovali v poetizme.

Táto skupina sa významnou mierou podieľala na organizácii umeleckého života v Česku. Pražská skupina pravidelne vydávala *Revue Devětsilu* (ReD), *Disk*. Brnianska skupina vydávala *Pásmo*. Okrem toho skupina vydala celý rad príležitostných zbierok a organizovala rôzne výstavy. Nešlo o čisto literárnu skupinu, ale o skupinu, kde boli zastúpení aj ľudia z iných odborov.

V roku  1922 boli vydané dva kľúčové zborníky – *Devětsil* a *Život*.

## Predstavitelia
### Zakladatelia
* Karel Teige
* Jaroslav Seifert
* Vladislav Vančura
* Adolf Hoffmeister

### Vodcovské osobnosti
* Karel Teige – literárny teoretik; zakladajúci člen
* Vítězslav Nezval – básnik
* Jaroslav Seifert – básnik; zakladajúci člen
 
### Básnici
* Konstantin Biebl
* František Halas
* Jindřich Hořejší
* Jiří Wolker
 
### Spisovatelia
* Karel Konrád
* Vladislav Vančura – zakladajúci člen
* Julius Fučík

### Literárni vedci
* Bedřich Václavek
 
### Režiséri
* Emil František Burian
* Jindřich Honzl
 
### Herci
* Jiří Voskovec – vylúčený kvôli úlohe vo filme *Pohádka*, ktorá sa ostatným členom zdala nedôstojná pre revolučného umelca.
* Jan Werich neskôr (o.&nbsp;i. v *Táto povídej* – rozhovore so svojou dcérou Janou) svoje členstvo v skupine popieral.
 
### Hudobníci
* Jaroslav Ježek
 
### Výtvarníci
* Adolf Hoffmeister – zakladajúci člen
* Otakar Mrkvička
* František Muzika
* Jindřich Štyrský
* Toyen vlastným menom Marie Čermínová

### Architekti
* Jan Gillar

## Pozri aj
* Poetizmus (smer)
* Česká literatúra v rokoch 1900 – 1945
* Zoznam českých spisovateľov


Kategória:Literatúra v Česku
Billy Graham

**William Franklin Graham** (* 7. november 1918, Charlotte, Severná Karolína, USA† 21. február 2018, Montreat, Severná Karolína.), všeobecne známy ako *Billy Graham*, bol americký kresťanský evanjelikálny pastor, ktorý hlásal posolstvo kresťanstva po celom svete.

Na jeho živých zhromaždeniach v 185 krajinách sa zúčastnilo 210 miliónov ľudí. Viedol státisíce ľudí k osobnému rozhodnutiu “prijať Ježiša Krista do svojich sŕdc”, a toto sa stalo hlavným cieľom jeho služby. Mnoho jeho kázní je založených na téme “ Ježiš Kristus je jediná cesta k spaseniu”. Často radil prezidentom USA a naďalej je jedným z “Desiatich najobdivovanejších mužov sveta” podľa Gallup Polls.

Je pochovaný v Billy Graham Library, kde leží aj jeho manželka. 
stred|náhľad|750x750bod|Krajiny, kde kázal Billy Graham 

## Referencie


## Iné projekty
 

## Externé odkazy
* Billy Graham  
* ''Billy Graham Evangelical Association''

Kategória:Nositelia Templetonovej ceny
Kategória:Náboženské osobnosti USA
Kategória:Držitelia Radu britského impéria
Kategória:Hollywoodsky chodník slávy
Kategória:Osobnosti zo Charlotte (Severná Karolína)
Tice

**Tice** sú pozostatok bývalého koryta rieky Tisa pretekajúcej na tomto území pred 20 tisíc rokmi. Sústava rieky Ticce v Medzibodroží tvorí hlavnú súčasť CHKO Latorica, ako aj územia s chránenými spoločenstvami flóry a fauny, predovšetkým vodného vtáctva.

## Pozri aj
* Prírodná rezervácia Dlhé Tice
* Prírodná rezervácia Krátke Tice

Kategória:Povodie Tisy
Tetanury

**Tetanury** (lat. Tetanurae) je podskupina dravých dinosaurov, ktorá sa zjavila koncom triasu alebo začiatkom jury. Zahŕňa vyspelé teropody (Theropoda) vyznačujúce sa maximálne troma prstami predných končatín, jedným odľahčovacím otvorom v lebke navyše a zubami v čeľustiach iba pred úrovňou oka. Zmena upínania stehenného svalu spôsobila, že sa chvost tetanurov počas chôdze nekýval zboku na bok. Tieto teropody okrem toho mávali viac odľahčené lebky a u mnohých foriem sa vyskytovalo operenie.

V niektorých systémoch (vrátane hlavného systému používaného na slovenskej wikipédii) sú - z čisto praktických dôvodov - z tetanurov vyňaté vtáky (tvoria samostatnú triedu blanovcov). 

## Systematika
### Zaradenie v systéme
Tetanury tvoria spolu s Ceratosauria a Coelophysoidea podrad zväčša dravých dinosaurov Theropoda.

### Vnútorná systematika
Systém tetanurov vyzerá takto (stav okolo roku 2020):

Tetanurae:
*...niekoľko rodov, napr. rody †*[[Chuandongocoelurus]]* a †*[[Pandoravenator]]*
*Orionides
**?...niekoľko rodov incertae sedis, napr. rody †*[[Yunyangosaurus]]* a †*[[Sciurumimus]]*
**nadčeľaď †Megalosauroidea (iné názvy: Spinosauroidea, Torvosauroidea) - Podľa niektorých novších názorov táto nadčeľaď patrí do Carnosauria.
**Avetheropoda (iný názov: Neotetanurae)
***infrarad †Carnosauria
***infrarad Coelurosauria

Staršie sa medzi bazálne Tetanurae zaraďoval aj rod *[[Cryolophosaurus]]*.

## Megalosauroidea

Skupina Megalosauroidea (niekedy nazývaná Spinosauroidea) zahŕňa pomerne primitívne tetanury zo strednej jury až spodnej kriedy, ktoré dosahovali nezriedka veľkých rozmerov. Rozoznávame dve čeľade, Megalosauridae a Spinosauridae.

## Carnosauria

Zástupcovia Carnosauria boli stredne veľké až obrovské teropody úspešné počas strednej jury až spodnej kriedy, vybavené veľkými úzkymi lebkami, ktoré boli značne odľahčené otvormi.  Na lebkách mávali často výrazné nadočnicové rohy a kostené hrebene, tiahnúce sa od očníc k nozdrám. Tieto útvary zrejme slúžili najmä na predvádzanie sa samcov pred samicami, no zároveň boli aj nebezpečnou zbraňou.

## Coelurosauria

Coelurosauria predstavovali vtákovitých dravých dinosaurov, ktoré už od primitívnych foriem dokázateľne disponovali tzv. protoperím, čo je primitívne perie podobné srsti.

## Pozri aj
* Baryonyx 
* Cryolophosaurus
* Spinosaurus
* Suchomimus

## Zdroje

Kategória:Theropoda
Torvosaurus

**Torvosaurus** bol obrovský, až okolo 10 až . dlhý mohutný dravý dinosaurus s krátkymi, no pevnými ramenami. Reprezentoval primitívnu skupinu Tetanurae, ktorú nazývame Megalosauridae. Išlo o mimoriadne veľkého dravca patriaceho medzi najväčšie dravé dinosaury, ktorý si možno trúfol aj na veľké dospelé sauropódy. Známy je z nekompletnej kostry, ktorá zahrňovala skutočne hrôzu naháňajúcu lebku, ktorá síce nedisponovala kosteným hrebeňom ako Allosaurus, no aj tak bola vďaka hrozivým zubom viac než impozantná. Rod **Edmarka** je pravdepodobne synonymum Torvosaura. Žil pred 154 až 149 miliónmi rokov, nájdený v USA a azda aj v Portugalsku. Typový a jediný druh tohto rodu je **Torvosaurus tanneri**.

## Nález
[thumb|left|Zostavená kostra Torvosaura v Museum of Ancient Life ([Utah)]]
Prvý jedinec tohto rodu bol objavený už v roku 1972 v sedimentoch súvrstvia Morrison v coloradskom lome Dry Mesa v USA. Opísaný bol v roku 1979 americkými paleontológmi Peter M. Galtonom a Jensenom.

## Veľkosť
vľavo|náhľad|Veľkostné porovnanie Torvosaura s človekom
Torvosaurus mohol dorastať do dĺžky až  a jeho hmotnosť sa pohybovala okolo 3 t, takže patril k najväčším známym teropódom vôbec (hoci bežné veľké exempláre dosahujú dĺžku v rozmedzí 9 až  a hmotnosť asi 2 t). Najväčšia lebka prisudzovaná tomuto rodu, z ktorej sa zachovala len časť spodnej čeľuste dlhej , by v kompletnom stave merala asi , čo je dokonca o niekoľko cm viac ako lebka populárnejšieho Tyrannosaura. Torvosaurus teda môže predstavovať vôbec najväčšieho doteraz známeho jurského teropóda. Podľa iných interpretácii však obria lebka patrí nejakému inému, príbuznému rodu teropóda.

## V populárnej kultúre
Torvosaurus sa objavuje v druhej epizóde amerického dokumentu Dinosaur Revolution z roku 2011.

## Referencie
* 

Kategória:Megalosauridae
Kategória:Jurské dinosaury
Kategória:Dinosaury z Európy
Kategória:Dinosaury zo Severnej Ameriky
Baryonyx

**Baryonyx** (v preklade *ťažký pazúr*) bol 10 až 11 m dlhý, štíhly dravý dinosaurus zo skupiny Tetanurae, konkrétne z čeľade Spinosauridae. Žil pred 130 až 125 miliónmi rokov; nájdený bol v Anglicku a v Nigeri. Známa je veľká časť jeho kostry. Jeho jediný druh je **Baryonyx walkeri**.

## Znaky
Medzi dravými dinosaurami išlo v pripade baryonyxa o nezvyčajnú formu, ktorá sa odlišovala od zástupcov ostatných skupín. Baryonyx sa totiž vyznačoval nápadne nízkou hlavou pripomínajúcou hlavu krokodíla, dlhším krkom, trojprstými prednými končatinami s veľkými zahnutými pazúrmi a dlhým chvostom. Najväčší pazúr mal na palci, ktorý meral za života (aj s vrstvou rohoviny) až 35 cm. Na lebke rodu Baryonyx je zaujímavé umiestnenie nozdier, ktoré boli viac vzadu ako u iných teropódov. V úzkych čeľustiach mával baryonyx až 96 zubov (dvakrát toľko ako tyranosaurus), tvarom podobných zubom krokodíla. Zrejme teda nešlo o predátora poľujúceho na bylinožravé dinosaury, ale skôr o rybožravca, pravekú obdobu dnešného grizlyho.

## Potrava
Teóriu, že nešlo o klasického mäsožravca, ale skôr o rybožravca žijúceho podobným spôsobom života ako medveď grizly, podporuje okrem tvaru zubov aj nález skamenených pozostatkov nestrávenej metrovej ryby na mieste, kde mal baryonyx za života žalúdok. Baryonyx teda obýval plytčiny riek, kde lovil veľké ryby, pričom mu boli veľkou pomocou pazúry predných končatín. Samozrejme, že nepohrdol zdochlinou, hoci skonzumoval len jej hlbšie vrstvy a vnútornosti. Je možné, že v nepriaznivých časoch mu padol vhod aj malý ornitopód.

## Galéria

Súbor:Baryonyx NHM.jpg|Kostra baryonyxa vystavená v Natural History Museum v Londýne
Súbor:Baryonyx model NHM.jpg|Model mŕtveho jedinca z rodu Baryonyx


## Referencie

## Pozri aj
* Suchomimus

Kategória:Spinosauridae
Kategória:Kriedové dinosaury
Kategória:Dinosaury z Európy
Sinraptor

**Sinraptor** (v preklade *čínsky lupič*) je vyhynutý rod 7 metrov dlhého dravého dinosaura zo skupiny Carnosauria. Žil v období vrchnej jury (pred približne 160 Ma), nájdený bol v Číne. Pomenovali ho paleontológovia Philip J. Currie a Si-ťin Čao (Xijin Zhao) v roku 1994.

## Opis
Sinraptor disponoval typickou stavbou tela Carnosauria – mal veľkú odľahčenú lebku, krátke, no silné predné končatiny s troma prstami opatrenými pazúrmi, dlhé zadné končatiny a dlhý chvost. Oproti príbuznému rodu Allosaurus bol Sinraptor mohutnejší a pomalší, no vďaka vyššiemu držaniu hlavy a iným prispôsobeniam získal veľkú manévrovaciu schopnosť a dokázal ľahko meniť smer behu. Zaujímavé je, že prakticky nedisponoval kosteným hrebeňom, tak typickým pre jeho príbuzných.

## Druhy
* Sinraptor dongi (typový)
* Sinraptor hepingensis

## V kultúre
Sinraptor sa objavuje v tretej epizóde amerického televízneho dokumentu Dinosaur Revolution z roku 2011.

## Galéria

Súbor:Sinraptor dongi.jpg|Rekonštruovaná kostra v Royal Tyrrell Museum of Palaeontology 
Súbor:Sinraptor skull.jpg|Lebka jedinca z rodu Sinraptor


## Referencie

Kategória:Carnosauria
Kategória:Jurské dinosaury
Kategória:Dinosaury z Ázie
Sinosauropteryx

**Sinosauropteryx** bol 1,4 metra dlhý, primitívny vtákovitý dinosaurus. Výzorom predstavoval typického malého dravého dinosaura - mal nadmerne dlhý chvost a relatívne malú hlavu. Výskyt stôp primitívneho, srsti podobného peria (tzv. „protoperie“) na jeho skameneline svedčí, že nielen vtáky, ale aj primitívne niektoré dinosaury disponovali telom pokrytým perím. Toto perie však neslúžilo na let, na to bolo príliš primitívne, ale pravdepodobne len na udržanie stálej telesnej teploty. V minulosti boli vznesené viaceré námietky, či pozostatky naozaj zachytávajú odtlačky primitívneho peria, žiadne z nich však neboli akceptované. Sinosauropteryx žil pred približne 120 miliónmi rokov, nájdený bol v Číne. Jediný druh je **Sinosauropteryx prima**.

## Pozri aj
* Compsognathus 

Kategória:Compsognathidae
Kategória:Kriedové dinosaury
Kategória:Dinosaury z Ázie
Kategória:Operené dinosaury
Ornitholestes

**Ornitholestes** bol primitívny vtákovitý dinosaurus. Tento 2 m. dlhý, ľahko stavaný dravec však disponoval aj niektorými znakmi rodu Allosaurus. Podobne ako iné primitívne celurosaury, v pomere k telu mal relatívne malú hlavu, dlhé prsty na predných končatinách, krátke zadné končatiny (takže zrejme nebol dobrým bežcom) a chvost tvoriaci približne polovicu celkovej dĺžky. Ďalej sa pravdepodobne vyznačoval výrazným kosteným rohom nad nozdrami, ktorý však mohol byť i zle interpretovanou zlomenou nosnou kosťou. Žil pred 155 až 150 miliónmi rokov, nájdený bol v USA. Jediným druhom je **Ornitholestes hermanii**.

Kategória:Theropoda
Galimímus

**Galimímus** alebo **galimimus** (lat. *Gallimimus*; doslova *napodobňovateľ kuraťa*) bol v podstate typický dinosaurus z taxónu Ornithomimosauria. Žil pred približne 70 miliónmi rokov, nájdený bol v Mongolsku. Jediným druhom je **Gallimimus bullatus**.

## Telesné znaky
Mal malú nízku hlavu uloženú na dlhom ohybnom krku, štíhly trup, dlhé a štíhle, no dosť babravé predné končatiny a oveľa dlhšie zadné končatiny uspôsobené na beh. Celkovo pripomínal veľkú verziu pštrosa s dlhým chvostom (zdá sa, že príslušníci taxónu Ornithomimosauria boli operení, takže ani v tomto veľký rozdiel nebol). V malej bezzubej hlave so silným rohovinovým zobákom mal po stranách veľké oči, takže šikovným otáčaním krku si rýchlo urobil prehľad o celom šírom okolí. So šiestimi až ôsmimi metrami dĺžky ide o zatiaľ najväčšieho istého príslušníka taxónu Ornithomimosauria, pričom oproti svojim americkým príbuzným mal kratšie predné končatiny a silnejšie pazúry.

## Potrava
Je pomerne ťažké určiť, čím sa rod galimímus živil. Zdá sa, že jeho hlavnou potravou boli rastliny, pričom korienky rastlín mohol dobre vyhrabávať počas období sucha. Zároveň však mohol konzumovať aj malé stavovce, čo bolo v danom nehostinnom prostredí na prežitie ideálne. Nové výskumy zistili, že ústna dutina tohto dinosaura bola špecializovaná na filtrovanie podobne ako ústna dutina plameniaka.

## V kultúre
Tento dinosaurus sa objavuje v slávnom filme Stevena Spielberga Jurský park.

## Galéria

Gallimimus 1 NHM3.jpg|Kostra rodu Gallimimus v Natural History Museum () v Londýne.
Súbor:Human-gallimimus size comparison.png|Veľkostné porovnanie s človekom.


## Referencie

Kategória:Ornithomimosauria
Kategória:Kriedové dinosaury
Kategória:Dinosaury z Ázie
Mononykus

**Mononykus ** bol 1,5 m. dlhý veľmi vtákovitý dinosaurus, v minulosti považovaný za nelietavého vtáka.  Je známy  z pomerne dobrých pozostatkov viacerých jedincov. Vyskytoval sa pred 70 miliónmi rokov na území dnešného Mongolska. Jediný druh je **Mononykus olecranus**.

## Opis
Mononykus predstavoval štíhleho dlhonohého bežca so skráteným chvostom a ešte viac skrátenými prednými končatinami. Tie boli síce extrémne krátke, vybavené jediným prstom, zato však aj značne silné, trochu podobné kopiji. Účel takto tvarovaných predných končatín nie je známy. Ak prihliadneme na jeho úzku podlhovastú hlavu s veľkými očami, no dosť malými zubami, je možné, že mohol žrať termity a prednými končatinami rozmetávať termitiská, čo je momentálne najpopulárnejšia teória. Mononykus však mohol konzumovať popri termitoch aj iný hmyz a malé stavovce. Predné končatiny mohli samce využívať vo vzájomných súbojoch. Ako zbraň na zabíjanie koristi sa nehodili nielen preto, že boli krátke, ale aj preto, že neboli veľmi pohyblivé, schopné v podstate iba pohybov hore a dolu. 

## Pozri aj
*Shuvuuia

Kategória:Kriedové dinosaury
Kategória:Dinosaury z Ázie
Kategória:Alvarezsauridae
Giganotosaurus

**Giganotosaurus** bol 12 až 13 metrov dlhý a vyše 8 ton vážiaci mohutný dravý dinosaurus, príbuzný a podobný rodu Allosaurus, hoci veľkosťou a mohutnosťou zodpovedal skôr tyranosaurovi. Giganotosaurus je známy z nekompletnej kostry a lebky, pričom prednedávnom boli nájdené pozostatky „rodinky“ týchto zverov. Žil v období vrchnej kriedy (pred približne 100 až 97 Ma) na území dnešnej Argentíny. Rod zahŕňa jediný druh –  **Giganotosaurus carolinii**.

## Znaky
Giganotosaurus mal mohutný trup, veľkú pretiahnutú lebku s pomerne špicatým rypákom a výrazným kosteným hrebeňom. Ten mohol byť u samcov minimálne počas obdobia párenia pestro sfarbený, aby lákal samice. Podobne ako iné Allosauroidea mal aj Giganotosaurus zadné končatiny oveľa dlhšie a mocnejšie než trojprsté predné, slúžiace vďaka  veľkým pazúrom ako dobrá pomôcka pri love.

## Porovnanie s tyranosaurom
náhľad|vľavo|Veľkostné porovnanie s človekom a inými teropódmi (Giganotosaurus je druhý sprava)
Giganotosaurus, hoci býval v priemere väčší, mal oproti mladšiemu rodu Tyrannosaurus menší mozog, slabšiu silu zahryznutia a kratšie zadné končatiny. Sila zahryznutia u neho zodpovedala iným Allosauroidea, ktoré svoju korisť zrejme zraňovali tým, že jej  roztrhali slabiny. Giganotosaurus zároveň ani nepotreboval byť veľmi rýchly, pretože lovil zvyčajne ešte pomalšie sauropódy. Je možné, že ak sa pri sledovaní čried sauropódov zhromaždila skupinka Giganotosaurov, trúfli si aj na samotného Argentinosaura.

## Paleobiológia
náhľad|vpravo|Rekonštrukcia výzoru 
Paleontológovia Blanco a Mazzetta publikovali v roku 2001 biomechanickú štúdiu, týkajúcu sa lokomócie (pohybových schopností) tohto dinosaura. Podľa ich výsledkov dokázal tento obrí teropód aj pri svojej hmotnosti 5 až 8 ton dosiahnuť aspoň na krátku vzdialenosť rýchlosť až 14 m/s (50,4 km/h). Tým by nepochybne patril k najrýchlejším veľkým teropodóm. Ak by bol tento výpočet pravdivý, potom by tento obrí dravec behal skoro o 6 km/h rýchlejšie, než koľko zvládnu najrýchlejší ľudskí šprintéri, ako je napríklad Usain Bolt.

## Klasifikácia
Giganotosaurus patrí spolu s príbuznými rodmi Tyrannotitan, Mapusaurus a Carcharodontosaurus do čeľade Carcharodontosauridae. Giganotosaurus a Mapusaurus boli navyše zaradení do samostatnej podčeľade Giganotosaurinae paleontológmi Coriom a Curriem v roku 2006, pretože zdieľajú viac vzájomných spoločných znakov ako s ostatnými príslušníkmi čeľade.

## Referencie

## Externé odkazy
* 
* 

Kategória:Carnosauria
Kategória:Kriedové dinosaury
Kategória:Dinosaury z Južnej Ameriky
Therizinosaurus

**Therizinosaurus** bol vtákovitý dinosaurus, obrovský maniraptor (Maniraptora) zo skupiny *Therizinosauridae*, známy z pozostatkov 2,4 m. dlhých predných končatín, na ktorých mal až metrové kosákovité pazúry (tieto boli svojho času považované za rebrá gigantickej korytnačky). Nejde síce o najlepšie známeho terizinosaurida, v rámci svojej skupiny bol však pravdepodobne najväčší. Zástupcovia Therizinosauridae (nepočítajúc primitívne formy ako *[[Beipiaosaurus]]* a *[[Falcarius]]*) sú však ako skupina celkovo pomerne slabo známe, pričom ich celkový výzor bol pôvodne zložený ako skladačka, z pozostatkov viacerých rodov. Therizinosaurus žil pred 70 miliónmi rokov, nájdený bol v Mongolsku.

## Znaky
Ako typický vyspelý terizinosaurid mal Therizinosaurus malú a úzku hlavu s kosteným zobákom, dlhý ohybný krk, masívny trup, mocné trojprsté predné končatiny s obrovskými pazúrmi, krátke a pevné zadné končatiny so štyrmi plne dlhými prstami (štvrtý prst sa po predchádzajúcom zakrpatení druhotne znovu vyvinul) a skrátený chvost. Podľa novších výskumov sa on a jeho príbuzní pohybovali po zadných končatinách s chrbtom viac vo zvislej než horizontálnej polohe. Rovnako aj jeho krk smeroval pomerne kolmo hore. Rovnováhu dokázal udržať nielen vďaka silne vzpriamenej postave, ale aj vďaka panvovým kostiam, ktoré smerovali dozadu, aby tak uvoľnili miesto rozľahlej tráviacej sústave posúvajúcej celkové ťažisko jeho tela. Rozľahlá tráviaca sústava bola potrebná na strávenia rastlinnej potravy, ktorou sa živil. Dlhým krkom sa načahoval do korún stromov, pričom pazúrmi predných končatín si priťahoval vetvy. Spomenuté pazúry sa totiž ako zbraň nehodili, viac slúžili ako výstraha, hoci v krajnej núdzi mohli byť použité aj na ráňanie protivníka.

## Externé odkazy
* Ilustrácia dvojice jedincov rodu Therizinosaurus.

Kategória:Theropoda
Microraptor

**Microraptor** bol na dinosaurie pomery maličký, iba okolo 40 cm. dlhý vtákovitý teropod zo skupiny Maniraptora. thumb|350px|left|Skamenelina jedinca rodu Microraptor, na ktorej sa zachovalo aj skamenené perie.Tento dravec nemal na rozdiel od príbuzného rodu Deinonychus taký výrazný pazúr na každej zadnej nohe a väčšinu života strávil v korunách stromov. Telo mal dokázateľne porastené perím, ktoré bolo najdlhšie na ramenách, zadných končatinách a chvoste, pričom vlastne tvorilo štyri krídla, nástroj ideálny pre kĺzavý let. Na kostre mikroraptora badať znaky vtákov, dromeosaurov (*Dromaeosauridae*) a aj troodonov (*Troodontidae*). Presná klasifikácia je neistá, odborníci sa len zhodujú, že patrí blízko k pôvodu ako vtáctva, tak dromeosauridov. Zaujímavá je malá veľkosť  jeho hlavy v pomere k telu. Podľa nových štúdií je zrejme bližšie príbuzný vtákom než ktorýkoľvek iný dinosaurus, archeopteryxa nevynímajúc. Známy je z kompletných pozostatkov dvoch alebo troch druhov.  Žil pred približne 120 miliónmi rokov, nájdený v Číne. 

## Pozri aj
* Deinonychus

## Iné projekty

Kategória:Dromaeosauridae
TV Patriot

**TV Patriot** bola slovenská spravodajská televízia. Vznikla začiatkom roka 2006 premenovaním vtedajšej Žilinskej televízie a v priebehu roka začala vysielať na družici Thor ako prvá slovenská regionálna televízia, šírená cez satelit. V roku 2011 začala vysielať aj na družici Astra a od mája 2012 vysielala výlučne z tejto pozície. Od 1. augusta 2012 oznámila mesačnú „technickú odstávku“ vysielania, 2. augusta spoločnosť Towercom prerušila distribúciu signálu z dôvodu neplnenia zmluvných podmienok. 20. augusta jej prevádzkovateľ oznámil, že vysielanie už nebude obnovené a k 1. septembru televízia ukončila existenciu z dôvodu zlej finančnej situácie.

## Referencie

## Externé odkazy
Domovská stránka 

Patriot
Kategória:Zaniknuté televízne stanice na Slovensku
Kategória:Kultúra v Žiline
Kategória:Vzniklo v 2006
Kategória:Zaniklo v 2012
Kategória:Spravodajské televízne stanice
Kategória:Organizácie v Žiline
Deinonychus

**Deinonychus** (v preklade *strašný pazúr*) bol  3 až 4 m. dlhý, štíhly vtákovitý dravec, zástupca skupiny Maniraptora (konkrétne Dromaeosauridae). Tento dinosaurus je dobre známy z viacerých pomerne kompletných kostier. Jeho podobnosť s prvotným vtákom rodu Archaeopteryx viedla krátko po jeho objave, začiatkom sedemdesiatych rokov minulého storočia, k znovu oživeniu myšlienky, že vtáky vznikli z dinosaurov, ktorú dnes podporujú všetci významní paleontológovia. Deinonychus žil pred približne 110 miliónmi rokov. Nájdený bol v USA. Jediný druh je **Deinonychus antirrhopus**.

## Znaky
Deinonychus disponoval pomerne vysokou hlavou a na dinosaura veľkým mozgom. Jeho predné končatiny boli dlhé a vybavené tromi prstami s nebezpečnými pazúrmi. Ešte nebezpečnejšie boli zadné končatiny, na druhom prste každej z nich vybavené veľkým otáčavým zahnutým pazúrom, ktorý dokázal, podľa štruktúry prsta súdiac, vyslovene zaťať do tela svojej koristi. Dlhý chvost bol v podstate meravý a slúžil na udržiavanie rovnováhy  počas rýchlej zmeny smeru behu, prípadne keď sa Deinonychus držal na chrbte svojej obete. Hoci prakticky celý chvost bol nehybný, jeho koreň bol ohybnejší, najmä čo sa týka pohybov smerom hore. Keď bol smerom hore najviac ohnutý, s chrbtom zvieral takmer pravý uhol. Zadné končatiny Deinonycha boli síce mocné, schopné rozpárať veľkým dinosaurom bruchá, no boli zároveň dosť krátke, vhodné iba na kratší šprint. Podobne ako iní členovia skupiny Maniraptora (napr. Microraptor), aj Deinonychus bol zrejme operený, pričom najdlhšie perie mal na ramenách a konci chvosta.

## Lov
Mnohé skameneliny svedčia, že obľúbenou potravou tohto pomerne hojného predátora boli jedince skoro dvaapolkrát dlhšieho a tridsaťkrát ťažšieho rodu Tenontosaurus. Jeden nález svedčí dokonca o skupinovom útoku (čo je v podstate logické pri takej veľkej koristi), ktorý sa však neskončil len smrťou Tenontosaura, ale o život prišlo aj pár útočníkov. Deinonychy teda zrejme poľovali na veľkú korisť vo svorkách, kým malé obete zabíjali osamote v rámci svorky.

## Dejiny
Deinonycha pomenoval americký paleontológ John Ostrom v roku 1969.

## Pozri aj
* Archaeopteryx
* Microraptor

Kategória:Dromaeosauridae
Kategória:Kriedové dinosaury
Kategória:Dinosaury zo Severnej Ameriky
Troodon

**Troodon** bol 2 m. dlhý dravý dinosaurus, štíhly vtákovitý teropod zrejme pokrytý vrstvou peria. Žil pred 75 až 65 miliónmi rokov, nájdený bol na západe Severnej Ameriky. Jediný druh je **Troodon formosus**.

## Opis
Tento vyspelý maniraptor (Maniraptora)  reprezentoval v rámci skupiny Deinonychosauria čeľaď úspešných nočných lovcov – Troodontidae. Troodon mal pretiahnutú štíhlu lebku s malými, no  nebezpečnými zubami, veľkými dopredu nasmerovanými očami a priestranným mozgom. Ďalej disponoval chytavými prednými končatinami, ktoré spolu s nebezpečným otáčavým pazúrom pomáhali pridržať a rozsekať korisť. Vďaka veľkým očiam videl dobre aj za raňajšieho a večerňajšieho šera, kedy vychádzal na lov malých cicavcov. Podobal sa teda, silou a postavením v prírode, dnešným rysom, prípadne pumám. Napriek slabšiemu otáčavému pazúru a love osamote bol tento tvor nakoniec predsa len príbuzný dromeosauridov viac než príbuzným ornitomímov. Známy je z početných pozostatkov. V minulosti sa preň používalo meno *Stenonychosaurus*.  

## Pozri aj
*Byronosaurus

Kategória:Theropoda
Kategória:Troodontidae
Oviraptor

**Oviraptor** bol približne 2 m dlhý, výrazne vtákovitý dinosaurus; primitívny zástupa čeľade  Oviraptoridae. Je známy z dobrých a v podstate kompletných pozostatkov dvoch druhov, pričom poznáme aj skamenené hniezda a embryá. Žil pred 75 až 70 miliónmi rokov na území dnešnej centrálnej Ázie. Tohto dinosaura opísal americký paleontológ Henry Fairfield Osborn v roku 1924.

## Znaky
thumb|left|Kostra Oviraptora
Oviraptor disponoval krátkou a vysokou hlavou so zvláštne tvarovaným zobákom a veľkými pazúrmi predných končatín. Zobák nebol jedinou zvláštnosťou jeho lebky (ak vynecháme kostený hrebeň), mal totiž aj dva rohovinové výrastky na podnebí, ktorými azda lúskal potravu. Oviraptor je známy z dvoch druhov, ktoré rozlišujeme podľa tvaru kosteného hrebeňa na hlave. Jeden  druh oviraptora (O. philoceratops) mal nižší kostený hrebeň. Podobný hrebeň má dnes napríklad veľký nelietavý vták kazuár. Druhý druh, O. mongoliensis, mal na hlave väčší, polkruhovitý hrebeň, dnes je však odborníkmi považovaný za osobitný rod - **[[Rinchenia]]**. 

Väčšina vyobrazení Oviraptora je založená na pozostatkoch rodu Citipati. 

## Spôsob života
thumb|left|Hniezdo Oviraptora
Nálezy pozostatkov rodu Oviraptor svedčia, že samice tohto rodu boli dobré matky a chránili svoje hniezda, či už pred mocným rodom Protoceratops, alebo pred piesočnou búrkou, aj za cenu smrti. Pôvodne sa myslelo, že Oviraptor požieral vajcia iných dinosaurov. Dnes sa však zdá, že sa živil mäkkýšmi, najmä vodnými, ktorým dokázal silným zobákom ľahko dolámať schránky. Nie je však vylúčené, že ako príležitostne  konzumoval aj  vajcia iných dinosaurov.

## Referencie

Kategória:Oviraptorosauria
Eoraptor

náhľad|vľavo
náhľad|vľavo
**Eoraptor** bol len meter dlhý, veľmi primitívny dravý alebo všežravý dinosaurus. Mal dlhé zadné nohy a kratšie predné nohy, ďalej dlhý chvost. Týmto sa teda podobal ostatným teropodom, hoci do skupiny Theropoda ešte zrejme nepatril. Disponoval dokonca aj dutými kosťami, no stavbou sánky sa od neskorších teropodov výrazne odlišoval. Dalo by sa dokonca povedať, že stavbou lebky a aj výzorom pripomínal primitívne formy dlhokrkých dinosaurov (Sauropodomorpha).  Ďalšou zaujímavosťou je fakt, že mal dva typy zubov, pričom ich tvar naznačuje všežravosť, prípadne boli jeho predkovia všežraví.  Lovil zrejme malé stavovce. Žil pred 230 až 228 miliónmi rokov, nájdený bol v Argentíne. 

## Pozri aj
* Theropoda

Kategória:Dinosaury
Hodina

**Hodina** (skratka *h*) je časová jednotka rovnajúca sa 60 minútam alebo 3600 sekundám. 
Hodina pozostáva zo 60 minút pravdepodobne vďaka Babylončanom, ktorí používali šestdesiatkovú sústavu počítania.

V sústave SI je hodina vedľajšou jednotkou, vymykajúcou sa desiatkovému systému, ale je povolené používať ju z historických dôvodov.

## Iné projekty

Kategória:Jednotky času
Artaxerxes II.

**Artaxerxes II. (Mnémón)** alebo **Artaxerxés II. (Mnémón)** (* asi 430 pred Kr. – † 359 pred Kr.) bol perzský kráľ z rodu Achajmenovcov panujúci v rokoch 404 pred Kr. – 359 pred Kr. Jeho rodné meno znelo podľa gréckeho spisovateľa Plutarcha Arsikás.

Na trón dosadol Artaxerxés po smrti svojho otca Dareia II. a takmer od začiatku sa musel zaoberať množstvom vnútropolitických problémov. Jeho mladší brat Kýros sa nechcel uspokojiť s hodnosťou satrapy Lýdie, Frýgie a Kapadócie, ktorú mu udelili na príhovor kráľovnej-matky Parysatidy, a s pomocou najatých gréckych vojakov sa pokúšal zmocniť vlády v ríši. Iba šťastná náhoda – Kýrova smrť v bitke pri Kunaxe 3. októbra 401 pred Kr. – zbavila Artaxerxa vážneho ohrozenia. Návrat gréckych žoldnierov do vlasti popísal vo svojom spise Anabasis grécky historik a básnik Xenofón (* asi 430 pred Kr. – † 355 pred Kr.), očitý svedok udalostí.

Za Artaxerxa II. si nezávislosť od ríše opäť vydobyl Egypt, v ktorom nepokoje prebiehali už od konca vlády Dareia II. Vďaka obratnej politike faraónov 28. – 30. dynastie si odbojná provincia udržala svoju suverenitu viac ako šesť desaťročí. Lepších výsledkov dosiahol kráľ vo vzťahu ku Grécku, kde sa mu podarilo sprostredkovať mier medzi jednotlivými mestskými štátmi a nechať si potvrdiť aj územné nároky na Malú Áziu. Podľa Artaxerxa II. sa mier z rokov 387/386 pred Kr. niekedy nazýva „kráľovský“.

Artaxerxova náboženská politika nadväzovala na tradičnú perzskú toleranciu voči cudzím kultom a v tejto oblasti tak k vážnym problémom nedochádzalo. Zdá sa, že kráľ uctieval predovšetkým bohyňu Anáhitu, z ktorej sa vo 4. storočí stalo nadregionálne božstvo. Tiež mitraizmus dosiahol v iránskych krajoch mimoriadnej popularity.

Ku koncu vlády zasiahlo Artaxerxa II. niekoľko rodinných tragédií. Jeho syn Dareios proti nemu zorganizoval sprisahanie, ktoré však rýchlo odhalili, a kráľ musel dať princa popraviť. Mladší syn Óchos potom prikázal zabiť dvoch iných kráľovských princov, Ariaspa a Arsama, ktorí mu prekážali na ceste k moci. Keď otec v krátkom čase zomrel, dosadol Óchos na perzský trón ako Artaxerxes III.

Artaxerxa II. pochovali na novozaloženom pohrebisku v Perzepolise (pri Kúh-i Rahmát). Jeho biografiu napísal Plutarchos.

## Externé odkazy
* Hrobka Artaxerxa II. (foto)

Kategória:Achajmenovci
Kategória:Vládcovia Perzie
Kategória:Vládcovia starovekého Egypta
Agnieszka Hollandová

**Agnieszka Hollandová** (; * 28. november 1948, Varšava, Poľsko) je poľská filmová režisérka a scenáristka. Vyštudovala na pražskej FAMU (1971). Svoju kariéru začala ako asistentka réžie známych osobností poľskej kinematografie Krzysztofa Zanussiho a Andrzeja Wajdu.

Jej prvý samostatný film bol *[[Provinční herci]]* (*Aktorzy prowincjonalni*, 1978), kronika zložitých vzťahov v zákulisí divadla v malom mestečku, mnohými chápaná ako metafora vtedajšej politickej situácie v Poľsku. Film získal Medzinárodnú cenu poroty v roku 1980 na filmovom festivale v Cannes.

V Poľsku ešte natočila dva filmy, *Horúčka* (Gorączka, 1980) a *Osamelá žena* (Kobieta samotna, 1981), potom emigrovala do Francúzska, krátko pred vyhlásením výnimočného stavu v jej rodnej krajine.

Hollandová získala nomináciu na Oscara za „Najlepší zahraničný film“ za film z roku 1985 *Bittere Ernte* (Angry Harvest) nemecký film o osudoch židovských žien počas 2. svetovej vojny.

Za jej najlepšie dielo sa považuje film *[[Európa, Európa]]* (1991), nakrútený podľa životopisu Solomona Perela, židovského mladíka, ktorý uteká z Nemecka do Poľska po Krištáľovej noci v roku 1938. Po začiatku druhej svetovej vojny a nemeckej invázii do Poľska Perel uteká ďalej na východ, do časti Poľska okupovanej Sovietmi. Ani tam však nenájde pokoj, nemecká armáda útočí v roku 1941 na ZSSR a Solomon je zajatý. Presviedča však nemeckého dôstojníka, že je nemeckou sirotou, Josefom Petersom, a nakoniec končí v elitnej vojenskej akadémii Hitlerjugend (Hitlerova mládež). Film vyhral prestížny Zlatý Glóbus a získal druhú Oscarovú nomináciu pre Hollandovú za najlepší zahraničný film.

Spolu s dcérou Kasia Adamik sa režijne podieľala na filme *Jánošík - Pravdivá história* (2009).

## Réžia

* Nedeľniatka (1977) 
* Niečo za niečo (1977) 
* Konkurz na život (1977) 
* Provinční herci (1980) 
* Osamelá žena (1981) 
* Horúčka (1981) 
* Bittere Ernte (1985) 
* Ako zabiť kňaza (1988) 
* Európa, Európa (1990) 
* Olivier, Olivier (1992) 
* Temná záhrada (1993) 
* Úplné zatmenie (1995) 
* Washingtonovo námestie (1997) 
* Tretí zázrak (1999) 
* Rana do srdca (2001) 
* Júlia na ceste domov (2002) 
* V tieni Beethovena (2006) 
* Dievča ako ja - príbeh Gwen Araujo (2006) 
* Jánošík - pravdivá história (2009) 
* V temnote (2011) 
* Horiaci ker (2013) 
* Rosemary's Baby (2014) 
* Cez kosti mŕtvych (2017) 
* Pán Jones (2019) 
* Šarlatán (2020)
* Hranica (Zelená hranica/Green Border) (2023)
* Franz (2024)

## Referencie

## Iné projekty

## Externé odkazy
* 

Kategória:Poľské filmové režisérky
Kategória:Poľské televízne režisérky
Kategória:Držitelia Českého leva
Kategória:Filmoví režiséri židovského pôvodu
Kategória:Televízni režiséri židovského pôvodu
Kategória:Poľské osobnosti židovského pôvodu
Kategória:Absolventi FAMU v Prahe
Kategória:Osobnosti z Varšavy
Kategória:Nositelia Medaily Za zásluhy (Česko)
Kategória:Držitelia Medaily prezidenta Slovenskej republiky
Samuel Ivanka

**Samuel Ivanka de Draskócz et Jordánfölde** (* 22. november 1761, Necpaly – † 1842, pravdepodobne Belá (dnes súčasťou obce Belá-Dulice)) bol necpalský rektor.

Samuel Ivanka bol synom Pavla Ivanku a Zuzany, rod. Tomkovej. Študoval v Kežmarku, kde sa naučil veľmi dobre latinsky a nemecky, maďarsky sa naučil v národnom latinsko-uhorskom inštitúte v Necpaloch (gymnázium, lýceum). V rokoch 1779 až 1785 pôsobil v Ondrášovej na Liptove ako učiteľ a nasledujúce minimálne 3 roky bol domácim učiteľom detí Gašpara Kubínyiho a Zuzany Vatay vo Vlachoch a Východnej. Navštevoval s nimi vychýrenú školu v Kežmarku, kde v tej dobe pôsobil Adam Podkonický. Určitý čas pravdepodobne učil aj v Rožňave, kde sa zoznámil s dcérou rektora rožňavskej školy, Ondreja Farkaša, Zuzanou, s ktorou sa neskôr zosobášil. Od roku 1791 pôsobil v Necpaloch ako rektor. Samuel Ivanka počas svojho života nazhromaždil množstvo rukopisov a listín. Na sklonku svojho života predal časť týchto rukopisov do antikvariátu. Ostatné neskôr od jeho vdovy odkúpil František Kubovič – mošovský kazateľ. Z rukopisov sa 14 objemných zväzkov neskôr objavilo v Sedmohradskom múzeu v Kluži (Rumunsko).

## Externé odkazy
* Záznam o narodení a krste v matrike evanjelického zboru v Necpaloch

Kategória:Narodenia v 1761
Kategória:Úmrtia v 1842
Kategória:Slovenskí pedagógovia
Kategória:Príslušníci zemianskeho stavu
Kategória:Osobnosti z Necpál
Kategória:Slovenskí šľachtici
Kategória:Uhorskí šľachtici
Kategória:Narodenia 22. novembra
Kategória:Ivankovci
Shades of Deep Purple

***Shades Of Deep Purple*** je prvý album britskej hardrockovej skupiny Deep Purple. V Spojenom kráľovstve vyšiel v júli 1968.

## Charakteristika albumu
Albumový debut Deep Purple nesie ešte počuteľné stopy 60.rokov. Spev Roda Evansa je oveľa uhladenejší ako neskorší hardrockový expresívny prejav Iana Gillana. Aj zvuk má základy očividne ešte v bigbítovom sounde šiestej dekády. Napriek tomu je však na albume poznať, že Deep Purple vychádzajú z trochu iných koreňov ako v tej dobe kulminujúca beatlesovská generácia. Mimochodom, práve Beatles sú na albume zastúpení aj vydarenou coververziou piesne „Help“. Veľmi výrazná je však predovšetkým iná coververzia - skladba „Hush“, ku ktorej sa budú Deep Purple vracať ešte po veľa rokoch.

## Skladby
### Originálna verzia
# „And the address“ (Blackmore/Lord)
# „Hush“ (Joe South)
# „One more rainy day“ (Lord/Evans)
# „Medley“
#: Prelude: happiness (Lord/Evans/Simper/Blackmore/Paice) 
#: I'm so glad (Skip James)
# „Mandrake root“ (Blackmore/Evans/Lord)
# „Help“ (Lennon/McCartney)
# „Love help me“ (Blackmore/Evans)
# „Hey Joe“ (Billy Roberts)

### "Masters of Rock" edícia
# „Hush“ (Joe South)
# „And the address“ (Blackmore/Lord)
# „Medley“
#: Prelude: happiness (Lord/Evans/Simper/Blackmore/Paice)
#: I'm so glad (Skip James)
# „Hey Joe“ (Billy Roberts)
# „Mandrake root“ (Blackmore/Evans/Lord)
# „Help“ (Lennon/McCartney)
# „Love help me“ (Blackmore/Evans)
# „One more rainy day“ (Lord/Evans)
# „River deep mountain high“ (Spector/Barry/Greenwich)

Posledná skladba sa objavila ešte v tom istom roku na ich nasledujúcom albume *[[The Book of Taliesyn]]*.

### Remastrovaná verzia ([[2000]])
# „And the address“ (Blackmore/Lord)
# „Hush“ (Joe South)
# „One more rainy day“ (Lord/Evans)
# „Medley“
#: Prelude: happiness (Lord/Evans/Simper/Blackmore) 
#: I'm so glad (Skip James)
# „Mandrake root“ (Blackmore/Evans)
# „Help“ (Lennon/McCartney)
# „Love help me“ (Blackmore/Evans)
# „Hey Joe“ (Billy Roberts)
# „Shadows“ (Lord/Evans/Simper/Blackmore) - *album outtake*
# „Love help me“ (Blackmore/Evans) - *instrumental version*.
# „Help“ (Lennon/McCartney) - *alternate take*
# „Hey Joe“ (Billy Roberts) - *recorded live for [[British Broadcasting Corporation|BBC]] show „Top Gear“, [[Január|January]] [[1969]]. 
# „Hush“ (Joe South) - *recorded live for US TV during 1968*

== Pozície v rebríčkoch ==
* *'album**: 24. miesto v [[Spojené štáty|USA]] - ([[júl]] [[1968]])
* **singel Hush/One more rainy day''': 4. miesto v USA, 17. miesto v Taliansku (jún 1968)
** tento singel ocenila Americká asociácia nahrávacích spoločností (RIAA) zlatou platňou.

## Tvorcovia
* Ritchie Blackmore - autor, gitara
* Rod Evans - autor, spev 
* Jon Lord - autor, spev, klávesové nástroje 
* Ian Paice - autor, bicie 
* Nick Simper - autor, spev, basgitara
* Derek Lawrence - produkcia

Album bol nahratý v júli 1968 v Pye studios v Londýne pod vedením Barryho Ainswortha.

## Externé odkazy
* Shades of Deep Purple

Kategória:Albumy Deep Purple
Kategória:Hudobné albumy z 1968
Kategória:Debutové albumy
Sedem hlavných hriechov

**Sedem hlavných hriechov** (niekedy aj *sedem kardinálnych hriechov* alebo *sedem kapitálnych hriechov*) je podľa rímskokatolíckej tradície sedem hriechov, ktoré sú zväčša pôvodom ďalších hriechov. Sú to:

# pýcha ()
# lakomstvo ()
# závisť ()
# (zlý) hnev ()
# smilstvo ()
# obžerstvo ()
# lenivosť () – duchovná znechutenosť

## Pojem hlavného hriechu
Pojmom *hlavný [[hriech]]* sa nemyslí hriech, ktorý je pred Bohom najvážnejší, najťažší či „najsmrteľnejší“. Hlavný znamená, že hriech vychádza z hlavy (), preto sa v iných jazykoch nazývajú aj **kapitálne hriechy**.

Iné pomenovanie je **kardinálny hriech**, z  - pánt (prenesene *okolo ktorého sa všetko otáča*). Ide o stavy mysle, okolo ktorých sa „otáča“ celá hriešnosť človeka. Ide teda o hriechy a ľudské slabosti, z ktorých najčastejšie vychádza ďalšie hriešne konanie.

Hlavnými hriechmi sa nazývajú preto, lebo plodia iné hriechy a iné neresti.

Biblia z hľadiska závažnosti delí hriech na dve kategórie:
* hriech na smrť (hriech vedúci k smrti)
* hriech nie na smrť (hriech nevedúci k smrti)
1 list Jána 5,16-17:

»Keby niekto videl svojho brata, že hreší hriechom nie na smrť, bude prosiť za neho, a Boh mu dá život, tým, ktorí hrešia nie na smrť. Je hriech na smrť, o tom nehovorím, aby o ten prosil. Každá neprávosť je hriechom, ale je hriech nie na smrť.« (Roháčkov preklad)

»Keď niekto vidí, že sa brat dopúšťa hriechu, ktorý nevedie k smrti, nech prosí, a Boh mu dá život, totiž tým, ktorých hriech nevedie k smrti. Je hriech, ktorý vedie k smrti; o takom nehovorím, aby brat zaň prosil. Každá neprávosť je hriechom, ale je aj hriech, ktorý nevedie k smrti.« (ekumenický preklad)

## Referencie


## Pozri aj
* Sedem (film)

## Iné projekty
.


Kategória:Náboženstvo
Kategória:Hriechy
The Book of Taliesyn

***The Book of Taliesyn*** je druhý album britskej hard rockovej skupiny Deep Purple. V UK vyšiel v júli 1969, v USA dokonca už v decembri 1968.

## Charakteristika albumu
Druhý album Deep Purple pokračuje v ceste začatej jeho predchodcom *[[Shades of Deep Purple]]*. Stále môžeme ešte hovoriť o platni vychádzajúcej z bigbítu rokov šesťdesiatych. K neskorším hardrockovým expresom sa kapela posunula len o malý krôčik. K výrazným titulom na albume patrí pieseň „Kentucky Woman“, prevzatá z repertoáru Neila Diamonda. Je klasickým prípadom momentálneho vývoja kapely, keď pod klenúcou sa výraznou melódiou sa objavuje už moderne vyrovnaná hardrocková rytmika.

## Skladby
### Originálna verzia
# „Listen, learn, read on“ (Blackmore/Lord/Evans)
# „Wring that neck“ (Blackmore/Lord/Simper/Paice)
# „Kentucky woman“ (Neil Diamond)
# „Medley“
#: Exposition (Blackmore/Lord/Simper/Paice)
#: We can work it out (Lennon/McCartney)
# „Shield“ (Lord/Blackmore/Evans)
# „Anthem“ (Lord/Evans)
# „River deep, mountain high“ (Spector/Barry/Greenwich)

### Remastrovaná verzia ([[2000]])
# „Listen, learn, read on“ (Blackmore/Evans/Lord/Paice)
# „Wring that neck“ (Blackmore/Simper/Lord/Paice)
# „Kentucky woman“ (Diamond)
# „Medley“
#: Exposition (Blackmore/Simper/Lord/Paice)
#: We can work it out (Lennon/McCartney)
# „Shield“ (Blackmore/Evans/Lord)
# „Anthem“ (Lord/Evans)
# „River deep, mountain high“ (Barry/Spector/Greenwich)
# „Oh no no no“ (Russell/Leander) - *studio outtake*. 
# „It's all over" (unknown)“ - *recorded live for the [[British Broadcasting Corporation|BBC]] show „Top Gear“, [[Január|January]] [[1969]]*.
# „Hey bop a re bop“ (Blackmore/Evans/Lord/Paice) - *early version of „The Painter“. Recorded live for the BBC show „Top Gear“, [[Január|January]] [[1969]]*. 
# „Wring that neck“ (Blackmore/Simper/Lord/Paice) - *recorded live for the BBC show „Top Gear“, [[Január|January]] [[1969]]*. 
# „Playground“ (Blackmore/Simper/Lord/Paice) - *instrumental studio jam (remixed) recorded [[August]] [[1968]]*.

## Pozície v rebríčkoch
* **album**: 54. miesto v USA - (október 1968)
* **singel Kentucky Woman/Hard Road**: 38. miesto v USA (december 1968)
* **singel River Deep, Mountain High/Listen, learn, read on**: 53. miesto v USA (február 1969)
:*pozn. - pod názvom Hard Road bola v USA uvádzaná skladba Wring that neck*.

## Tvorcovia
* Ritchie Blackmore - gitara
* Rod Evans - spev 
* Jon Lord - spev, klávesové nástroje 
* Ian Paice - bicie 
* Nick Simper - spev, basgitara
* Derek Lawrence - produkcia
Album bol nahratý od augusta do októbra 1968 v štúdiách De Lane Lea v Londýne pod vedením Barryho Ainswortha.

## Externé odkazy
* The Book of Taliesyn

Kategória:Albumy Deep Purple
Kategória:Hudobné albumy z 1968
Tragédia

[náhľad|Obraz [Rómeo a Júlia|Rómea a Júlie od umelca Forda Madoxa Browna.]]
**Tragédia** (z gréckeho slova *tragóidiá* = spev capa, obetovaného bohom) je jeden z druhov dramatických diel, je to základný dramatický žáner zobrazujúci nezmieriteľný konflikt spoločenský alebo individuálny, v ktorom sa hrdina nachádza v bezvýchodiskovej situácii, kde v nerovnom a napätom boji je odsúdený na zánik, na smrť.

Tragédia vznikla v antickom Grécku (*tragóidia*), kde počas slávnosti na počesť boha Dionýza obetovali capa (*tragos*) pri tanci, speve, rozprávaní, boji atď. Z počiatočného obdobia sú známe tragédie od Aischyla, Sofokla a Euripida.

Shakespearove tragédie: Rómeo a Júlia, Hamlet, Othello, Macbeth, Kráľ Lear poukazujú na jeden z nových civilizačných smerov. Z francúzskych autorov treba uviesť: J. Racine, P. Corneille a Voltaire, z nemeckých autorov G. E. Lessing, J. W. Goethe, F. Schiller.

V našej literatúre okrem iných hodno spomenúť P. O. Hviezdoslava.

Z autorov vstupujúcich do 20. storočia sa tragédia objavuje u viacerých, z ktorých spomenieme: H. Ibsen (Nór), A. Strindberg (Švéd), E. O’Neill (USA), A. Miller (USA), F. Garcia Lorca (Španiel) a iní.  

Štruktúra klasickej gréckej tragédie sa delila na päť častí (dejstiev):
* **úvod** (expozícia) – uvedenie postáv, miesta a času
* **zápletka** (kolízia) – rozpor dvoch súperov, vznik konfliktu
* **vyvrcholenie** (kríza) – prekvapujúci obrat v deji; vstup napätia do deja
* **obrat** (peripetia) – ďalší obrat v deji, spomalenie deja pred záverom
* **rozuzlenie** (katastrofa) –  tragický, nešťastný koniec obratu, ku ktorému došlo v peripetii;

V tragédii sa vyskytujú tri typy konfliktov : s inou osobou (interpersonálny)

medzi spoločenstvami (spoločenský)

hrdina sám so sebou (individuálny)

Tragédia končí smrťou hlavného hrdinu.

## Pozri aj
* antická tragédia

## Iné projekty

Kategória:Divadelné žánre
Kategória:Literárne žánre
Mystérium (stredoveké divadlo)

**Mystérium** alebo **hra zázračná** bol stredoveký divadelný žáner v 10. - - 16. (najmä 14. - 16.) storočí. Je to náboženská hra, ktorá scénicky predvádza epizódy z Biblie alebo života svätých. Išlo najmä o veľkonočné pašiové hry a vianočné hry.

Kategória:Divadelné žánre
Moralita

**Moralita** je dramatické dielo s náboženskou inšpiráciou a s didaktickými alebo moralizujúcimi zámermi. Postavy personifikujú ľudské neresti a cnosti.

Podľa Hegela je moralita individuálna morálka, morálny úmysel a konanie, stupeň vývoja objektívneho ducha nasledujúci po práve.

## Zdroj
* 

Kategória:Žánre
Kategória:Filozofický slovník
Kategória:Didaktika
Deep Purple (album)

***Deep Purple*** je tretí album britskej hardrockovej skupiny Deep Purple. V USA vyšiel v júni a v Spojenom kráľovstve v novembri 1969.

## Charakteristika albumu
Tretí album Deep Purple vyšiel len niekoľko mesiacov po predchádzajúcom *[[The Book of Taliesyn]]* a stal sa zároveň aj labuťou piesňou zostavy s Rodom Evansom a Nickom Simperom. Aj pri počúvaní sa dá vytušiť, že veľké zmeny sú už predo dvermi. Nekompromisná "The Bird Has Flown" by s drobnými kozmetickými úpravami pokojne zapadla na neskorší *[[Fireball (album)|Fireball]]*. Album *Deep Purple* tak logicky a nielen z časového hľadiska uzatvára etapu kapely rokov šesťdesiatych a otvára dvere k jej charakteristickému hardrocku siedmej dekády.

## Skladby
### Originálna verzia
# „Chasing shadows“ (Lord/Paice)
# „Blind“ (Lord)
# „Lalena“ (Donovan Leitch)
# „Medley“
#: Fault line (Lord/Blackmore/Paice/Simper) 
#: The painter (Lord/Blackmore/Evans/Paice/Simper)
# „Why didn't Rosemary?“ (Blackmore/Lord/Evans/Simper/Paice)
# „Bird has flown“ (Evans/Blackmore/Lord)
# „April“ (Blackmore/Lord)

### Remastrovaná verzia ([[2000]])
# „Chasing shadows“ (Lord/Paice)
# „Blind“ (Lord)
# „Lalena“ (Donovan Leitch)
# „Fault line“ (Blackmore/Simper/Lord/Paice)
# „The painter“ (Blackmore/Evans/Lord/Paice)
# „Why didn't Rosemary?“ (Lord/Evans/Simper/Blackmore)
# „Bird has flown“ (Lord/Evans/Blackmore)
# „April“ (Blackmore/Lord)
# „The bird has flown“ (Lord/Evans/Blackmore) - *alternate single version*. 
# „Emmaretta“ (Lord/Evans/Blackmore)
# „Emmaretta“ (Lord/Evans/Blackmore) - *live track recorded for the [[British Broadcasting Corporation|BBC]] show „Top Gear“, [[Január|January]] [[1969]]*. 
# „Lalena“ (Donovan Leitch) - *live track recorded for some BBC radio show in [[Jún|June]] [[1969]]*.
# „The painter“ (Blackmore/Simper/Lord/Paice) - *live track recorded for some BBC radio show in [[Jún|June]] [[1969]]*.

## Pozície v rebríčkoch
* **album**: 162. miesto v USA - (jún 1969)

## Tvorcovia
* Ritchie Blackmore – gitara
* Rod Evans – spev 
* Jon Lord – spev, klávesové nástroje 
* Ian Paice – bicie a perkusie
* Nick Simper –– spev, basgitara
* Derek Lawrence – produkcia
Album bol nahratý vo februári a marci 1969 v štúdiách De Lane Lea v Londýne pod vedením Barryho Ainswortha.

## Externé odkazy
* Deep Purple

Kategória:Albumy Deep Purple
Kategória:Hudobné albumy z 1968
Mirákulum

**Mirákulum** je stredoveký divadelný žáner opisujúci naratívnou a dramatickou formou život svätého. Pochádza približne z 11. – 14. storočia.

Kategória:Divadelné žánre
Kategória:Stredoveké umenie